උතුරු නැ‍ෙඟනහිර පළාත් ද්‍රවිඩ ජනතාවගේ පමණක් යැයි කවුරුන් හෝ ප්‍රකාශ කරයිනම් ඊට ඇති සාධක කුමක්ද යැයි තමා ප්‍රශ්න කරන බව පාර්ලිමේන්තු මන්ත්‍රී, පුරාවිද්‍යා චක්‍රවර්තී එල්ලාවල මේධානන්ද හිමියෝ පවසති.දිවයිනේ කොතැනකවත් දෙමළ ජනතාවට නිජබිමක් නොමැති බවත්, එමෙන්ම එය ඔප්පුවකින් ලියා දී ඇති භුමියක් නොවන බවත් පවසන මේධානන්ද හිමියෝ, යම් ජනකොට්ඨා‍සයක් වැඩියෙන් ජීවත්වන ප්‍රදේශ නිජබිම් ලෙස බෙදීමට ගියහොත් මේ රටේ නොයෙක් ප්‍රදේශ නිජබිම් ලෙස බෙදීමට සිදුවන්නේ යැයි ද ‍උන්වහන්සේ පෙන්වා දෙති.ආරක්ෂක ලේකම් ඝෝඨාභය රාජපක්ෂ මහතා ශ්‍රී ලංකා ගුවන්විදුළි සංස්ථාවේ වැඩසටහනකට කළ ප්‍රකාශයක් සම්බන්ධයෙන්කරුණු දක්වමින් මේධානන්ද හිමියෝ මේ බව පැවසූහ.මෙහිදී වැඩිදුරටත් "දිනමිණ" ට අදහස් දැක්වූ මේධානන්ද හිමියෝ මෙසේ ද කීහ.උතුර අයිති දෙමළ ජනතාවට පමණක් නොවේ යැයි ආරක්ෂක ලේකම් ඝෝඨාභය රාජපක්ෂ මහතා උතුම් සත්‍යය ප්‍රකාශයක් සිදු කර තිබෙනවා.